EkBass/fiwiki-20250220-pages-articles huggingface dataset:
Bindusara

Bindusara (s. n. 320 eaa. Intia – k. 272 eaa.) oli Maurya-valtakunnan toinen hallitsija isänsä Chandragupta Mauryan jälkeen vuodesta 298 eaa. alkaen. Hänen aikanaan valtakunta laajeni kohti Intian niemimaan kärkeä. Bindusaran jälkeen valtaan nousi hänen poikansa Ašoka. == Lähteet == Luokka:Intialaiset hallitsijat
Kaverinkaverinkaveri

Kaverinkaverinkaveri on Hausmyllyn studioalbumi, joka julkaistiin 2007. == Kappaleet == # # # # # # # # # # # Luokka:Vuoden 2007 albumit Luokka:Hausmyllyn albumit
In Sonus Veritas

In Sonus Veritas on Hausmyllyn studioalbumi, joka julkaistiin 2008 Seiska -lehden kanssa. Albumin materiaali pelastettiin tuhoutuneelta kovalevyltä, ja se julkaistiin Spotifyssä ja iTunesissa vuonna 2016. == Kappaleet == # # # # # # # # # # # ==Lähteet== Luokka:Vuoden 2008 albumit Luokka:Hausmyllyn albumit
Elina Mead

Elina Mead (s. 1959) on suomalainen kirjailija, kielenkääntäjä ja kulttuurihistorioitsija.Sanasato: Mead Elina Hänen esikoisteoksenaan ilmestyi Sanasadon kustantama romaani Vihreä leski ja huutolaispoika, jonka julkistamistilaisuus järjestettiin 10. lokakuuta 2014. Teos keskittyy Joel Lehtosen nuoruuteen;Teos & Tulenkantajat: 10.10. KLO 18 ELINA MEADIN VIHREÄ LESKI JA HUUTOLAISPOIKA-TEOKSEN JULKISTAMISTILAISUUS Lehtonen oli henkilönä kiehtonut kirjailijaa vuodesta 1977, jolloin Pekka Tarkka teki hänestä väitöskirjansa. Meadin romaania seurasi saman kustantamon kustantama novellikokoelma Hallanvaara (2016).Kirjasampo: Hallanvaara Mead käänsi suomeksi Chelsea Handlerin teoksen Elämäni vaakatasossa (2014; ).Kirjasampo: Elämäni vaakatasossa == Lähteet == Luokka:Suomalaiset kirjailijat Luokka:Suomalaiset kielenkääntäjät Luokka:Vuonna 1959 syntyneet Luokka:Elävät henkilöt
Lorenzo Olarte Cullen

Lorenzo Olarte Cullen (8. joulukuuta 1932 Ponteareas, Galicia, Espanja – 2. helmikuuta 2024) oli espanjalainen lakimies ja poliitikko Kanariansaarilta. Olarte Cullen suoritti kandidaatin tutkinnon oikeustieteessä Universidad Complutense de Madrid -yliopistosta vuonna 1955. Hän aloitti poliittisen uransa vuonna 1973 Francon aikana. Hän oli vuosina 1974–1979 Kanariansaarien neuvoston jäsen. Vuonna 1977 hän oli perustamassa Kanarian unioni -puoluetta ja toimi sen johtajana perustamisen jälkeen. Puolue lopetettiin seuraavana vuonna kun se sulautui Demokraattisen keskustan unioniin (UCD). Olarte Cullen toimi puolueen johtajan Adolfo Suárezin neuvonantajana vuoden 1979 tammikuuhun. Hän oli lentoyhtiö Aviacon johtajana 1980–1982, joka jälkeen hän toimi erilaisissa poliittisissa tehtävissä Kanariansaarilla. Olarte Cullen valittiin Kanariansaarien Kanarian parlamentin hallituksen johtajanaksi vuonna 1988 ja hän oli virassa 1988–1991. Tämän jälkeen hän oli varapuheenjohtaja ja matkailuneuvoja 1995–1999. Vuonna 2014 hänet valittiin Demokraattisen keskusta-koalition johtajaksi (). == Lähteet == Luokka:Espanjalaiset poliitikot Luokka:Vuonna 1932 syntyneet Luokka:Vuonna 2024 kuolleet
Bernardino Rivadavia

Bernardino de la Trinidad González Rivadavia y Rivadavia (20. toukokuuta 1780 – 2. syyskuuta 1845) oli Argentiinan ensimmäinen presidentti. Maata kutsuttiin tuolloin nimellä Rio de la Platan yhdistyneet provinssit. Presidentin tehtäviä hän hoiti 8. helmikuuta 1826 – 27. kesäkuuta 1827 välisenä aikana. Iso- Britannia yritti tehdä invaasion Buenos Airesiin vuonna 1806, ja Rivadavia kunnostautui aktiivisena vastarinnan organisoijana. Vuonna 1810 hän oli aktiivinen vallankumouksellinen ja itsenäisyysliikkeen jäsenenä hän oli mukana perustamassa uutta hallintoa. Ollessaan Buenos Airesin johtajana hän kiinnitti huomiota kaupungin uudenaikaistamiseen. Kadut päällystettiin, ja niille asennettiin katuvalaistus. Lisäksi hän kiinnitti huomiota sivistysoloihin: kaupunkiin perustettiin yliopisto, teatteri sekä luonnontieteellinen museo. Argentiinaan yritettiin luoda Rivadavian kaudella perustuslakia. Provinssien edustajat eivät voineet lakia hyväksyä, vaan lakiehdotus hylättiin. Tapahtuman johdosta Rivadavia erosi tehtävästään ja muutti Espanjaan. Hän vieraili Argentiinassa vuonna 1834, mutta nyt hänet pakotettiin lähtemään maasta lähes välittömästi. Viimeisenä toiveenaan hän esitti, että hänen maallisia jäännöksiään ei koskaan palautettaisi Buenos Airesiin. Nykyään Rivadaviaa pidetään Argentiinan ensimmäisenä presidenttinä, vaikka kaikki provinssit eivät hänen asemaansa hyväksyneet eikä hän hoitanut läheskään koko virkakautta. Nykyään maan presidentin virkaanastujaisissa käytettävää seremoniallista tuolia nimitetään Rivadavian tuoliksi, vaikka se ei koskaan Rivadavialle kuulunutkaan. Liberaalit historioitsijat arvostavat Rivadaviaa korostaen hänen sivistyshankkeitaan ja että hän erotti kirkon valtiosta. Kriitikoiden mielestä hän oli liian brittiläismielinen päästäen brittituotteet vapaasti Argentiinaan mikä näivetti maan omaa tuotantoa. Häntä arvostellaan myös maan ulkomaisen velanoton käynnistäjänä. Rivadavian viimeistä toivetta ei kunnioitettu. Hänen maalliset jäännöksensä kuljetettiin vuonna 1857 takaisin Argentiinaan. Siellä ne otettiin vastaan kunnianosoituksin ja sijoitettiin mausoleumiin. Luokka: Argentiinan presidentit Luokka: Vuonna 1780 syntyneet Luokka: Vuonna 1845 kuolleet
Þorkell Sigurbjörnsson

Þorkell Sigurbjörnsson (16. heinäkuuta 1938 Reykjavík – 30. tammikuuta 2013 Kópavogur) oli islantilainen säveltäjä.Grove Music Online: Sigurbjörnsson, Thorkell Hän aloitti musiikin opiskelun Reykjavíkissa ja lähti sitten Yhdysvaltoihin, jossa sai maisterin arvon sävellyksessä vuonna 1961 opiskeltuaan Kenneth Gaburon ja Lejaren Hillerin johdolla. Hän osallistui myös kesäkursseille Darmstadtissa, Nizzassa ja Tanglewoodissa.Iceland Music Information Centre: Þorkell Sigurbjörnsson Þorkell toimi Islannin säveltäjäliiton puheenjohtajana vuosina 1983–88. Hän oli yksi nimensä mukaisesti uuteen musiikkiin keskittyneen Musica Nova -ryhmän johtajista. Hän opetti Reykjavíkin musiikkikorkeakoulussa ja Islannin taideyliopistossa. Þorkell tunnetaan parhaiten hengellisestä kuoromusiikistaan, mutta hänen tuotantoonsa kuuluu myös lukuisia orkesteriteoksia, viisi jousikvartettoa, elektronista musiikkia ja Bayreuthissa vuonna 2004 kantaesitetty kamariooppera Grettir. Þorkell sai Hamlinen yliopistosta kunniatohtorin arvon vuonna 1999. Hän oli Ruotsin kuninkaallisen musiikkiakatemian jäsen. == Lähteet == Luokka:Islantilaiset säveltäjät Luokka:Oopperasäveltäjät Luokka:Vuonna 1938 syntyneet Luokka:Vuonna 2013 kuolleet
Sun Ice

Sun ice oli jäätelövalmistaja Pietarsaaresta. == Historia == Vuonna 1928 Oskar Sundell myi Pietarsaaren torilla ensimmäiset Suomessa kaupallisiin tarkoituksiin valmistetut jäätelöt. Yhtiö aloitti valtakunnallisen markkinoinnin 1994 uuden tehtaan valmistuttua. Saarioinen osti Sun Icen osakekannan vuonna 1997. Ostohetkellä yhtiön markkinaosuus oli lähes kahdeksan prosenttia. Liikevaihto oli vuonna 1996 50 miljoonaa markkaa, ja henkiilöstön määrä noin 50. Sun Icen valikoimaan kuului vajaat 70 jäätelöä. Tunnetuimpia jäätelöitä olivat Muumi- sekä gourmetjäätelöt. Saarioinen myi Sun Icen tuotemerkin Ingmanille vuonna 2002. Jäätelön valmistus jatkui Pietarsaaressa alihankintatyönä heinäkuuhun 2002 saakka, jonka jälkeen tuotanto siirtyi Ingmanille Sipooseen. Vuonna 2002 jäätelötehdas työllisti Pietarsaaressa 30 henkilöä. == Lähteet == Luokka:Entiset suomalaiset elintarvikeyritykset Luokka:Suomalaiset elintarvikealan tuotemerkit
Giovanni Battista Vitali

Giovanni Battista Vitali (18. helmikuuta 1632 Bologna – 12. lokakuuta 1692 Bologna) oli italialainen säveltäjä. Hän oli maansa ensisijainen jousille sävelletyn kamarimusiikin tekijä Arcangelo Corellia edeltäneenä aikana.Britannica: Giovanni Battista Vitali Vitali oli Maurizio Cazzatin oppilas.AllMusic.com: Giovanni Battista Vitali Hän aloitti noin vuonna 1658 toimintansa sellistinä Basilica di San Petroniossa, Bolognassa. Vuonna 1674 hän oli toinen ja vuonna 1684 ensimmäinen musiikillinen johtaja Modenan Francesco II:n palveluksessa. Vitalin julkaistut teokset koostuvat pääasiallisesti triosonaateista, joihin kuuluu sekä kirkollista että maallista tyyliä edustavia töitä. Häneltä on säilynyt myös huomattava määrä tansseja. Monia hänen teoksistaan säilytetään Modenan Biblioteca Estensessä. Myös Vitalin poika Tomaso Antonio Vitali oli säveltäjä. == Lähteet == == Aiheesta muualla == * IMSLP: Giovanni Battista Vitali: nuotteja Luokka:Italialaiset säveltäjät Luokka:Barokkisäveltäjät Luokka:Vuonna 1632 syntyneet Luokka:Vuonna 1692 kuolleet
Laguiole

Laguiole on kunta Ranskan eteläosassa Aveyronin departementissa Occitanien alueella. Se sijaitsee noin 53 kilometriä Rodezin kaupungista koilliseen. Laguiole on antanut nimen alueella valmistettavalle laguiole juustolle. Juustoa valmistetaan aubrac-rotuisten lehmien maidosta. Kunnan keskustassa sijaitsevalla Place du Foiraililla on Georges Guyotin vuonna 1947 tekemä veistos aubrac härästä. Kunnassa valmistetaan ruokailuvälineitä ja erityisesti Laguiole-veitset ovat laajalti tunnettuja. Veitsiä on valmistettu 1800-luvulta lähtien, ja niille on Laguiolessa myös museo.Tour de France 2019 Kunnan nähtävyyksiä ovat keskiaikaiset linnat Château de la Boissonnade ja Château d'Oustrac, jotka molemmat kuuluvat Ranskan historiallisten monumenttien listalle. Listalle kuuluu myös Saint-Matthieun kirkko. Tiedosto:Laguiole_(cheese).jpg|Laguiole juusto Tiedosto:Laguiole_Statue02.jpg|Härkäpatsas Tiedosto:Laguiole-en-aubrac- messer.jpg|Laguiole veitsi Tiedosto:La_Boissonade_051.jpg|Château de la Boissonnade Tiedosto:Château_d'Oustrac_depuis_Laguiole_(1).jpg|Château d'Oustrac Tiedosto:Laguiole.jpg|Laguiolen kylää ja Saint-Matthieun kirkko ==Lähteet== ==Aiheesta muualla== Luokka:Aveyronin kunnat
Azuqueca de Henares

Azuqueca de Henares on kunta Guadalajaran maakunnassa Espanjassa. Väkiluku oli 34 685 vuonna 2018. ==Kuvat== Azuqueca de Henares- Ayuntamiento.JPG|Kaupungintalo Azuqueca-Iglesia de San Miguel Arcángel 08.jpg|Iglesia de San Miguel Arcángel Azuqueca-Casa- Cultura.jpg|Kulttuurikeskus == Lähteet == == Aiheesta muualla == Luokka:Guadalajaran maakunta
Henriette Roland Holst

Henriëtte Goverdina Anna Roland Holst-van der Schalk (o.s. van der Schalk; 24. joulukuuta 1869 Noordwijk – 21. marraskuuta 1952 Amsterdam)Henriëtte Goverdina Anna Roland Holst-van der Schalk Encyclopædia Britannica Online Academic Edition. Viitattu 28.7.2019.John Haag: Roland Holst, Henriëtte (1869–1952) Women in World History: A Biographical Encyclopedia (2002), Encyclopedia.com. Viitattu 28.7.2019. oli alankomaalainen runoilija sekä kansainvälisesti kuuluisa sosialistinen ajattelija ja poliitikko. Roland Holst oli lähtöisin varakkaasta porvarisperheestä. Hän julkaisi ensimmäisen runokokoelmansa Sonnetten en Verzen in Terzinen geschreven vuonna 1896Nordisk familjebok, täydennysosa (1926), s. 29–30 Runeberg.org. Viitattu 28.72019. ja nai samana vuonna taidemaalari Richard Roland Holstin. Roland Holstin tärkeä innoittaja oli englantilainen runoilija ja ajattelija William Morris, jonka vaikutuksesta hänestä tuli sosialisti. Roland Holst toi poliittiset ihanteensa esiin runokokoelmissaan De nieuwe geboort (1902) ja Opwaartsche wegen (1907). Historiallisen näytelmänsä Thomas More (1912) hän omisti sosiaalidemokraattiselle teoreetikolle Karl Kautskylle. Hän julkaisi vuonna 1902 myös marxilaisen tutkimuksen Kapitaal en Arbeid in Nederland (”Pääoma ja työvoima Alankomaissa”). Roland Holst liittyi yhdessä aviomiehensä kanssa vuonna 1897 Sosiaalidemokraattiseen työväenpuolueeseen (SDAP). Hän kuului puolueen äänenkannattajan De Tribunen toimituskuntaan ja edusti SDAP:n jyrkkää vasemmistosiipeä, joka irtautui vuonna 1909 omaksi kilpailevaksi puolueekseen. Vuonna 1915 Roland Holst perusti lyhytikäisen Vallankumouksellisen sosialistisen liiton, jota hän myös edusti samana vuonna sodanvastaisten sosialistien kansainvälisessä tapaamisessa, Zimmerwaldin kokouksessa. Hän kannatti alkuaan lokakuun vallankumousta ja oli Alankomaiden kommunistisen puolueen (CPN) perustajajäsen. Vierailtuaan vuonna 1921 Neuvosto-Venäjällä Kominternin kolmannen kongressin puhujana hän kuitenkin pettyi neuvostojärjestelmän väkivaltaisiin ja sortaviin piirteisiin. Hän toi pettymyksensä esiin runokokoelmassaan Heldensage. Hän erosi CPN:stä vuonna 1927. Luovuttuaan kommunismista Roland Holst kääntyi tolstoilaisen ja gandhilaisen pasifismin ja humanismin sekä kristillisen sosialismin kannattajaksi. Toisen maailmansodan aikana hän tuki Alankomaiden vastarintaliikettä ja kirjoitti maanalaisissa kirjapainoissa painettuja vastarintarunoja. Sodan jälkeen hän nautti kotimaassaan arvostusta yli puoluerajojen. Roland Holst kirjoitti elämäkerrat Jean-Jacques Rousseausta (1912), Lev Tolstoista (1930), Romain Rollandista (1946) ja Mahatma Gandhista (1947). Vuonna 1949 hän kirjoitti omaelämäkertansa. ==Lähteet== ==Aiheesta muualla== Luokka:Alankomaalaiset runoilijat Luokka:Alankomaalaiset poliitikot Luokka:Sosialistit Luokka:Alankomaalaiset kommunistit Luokka:Vuonna 1869 syntyneet Luokka:Vuonna 1952 kuolleet
Radio Algérienne

Radio Algérienne on Algerian kansallinen radioyhtiö. Vuonna 1929 perustettu Radio-Alger oli Ranskan siirtomaiden ensimmäinen yleisradioasema. Sen ohjelmat oli suunnattu lähinnä Algeriassa asuneille ranskalaisille siirtolaisille. Algerian itsenäisyysliike aloitti radiolähetykset vuonna 1956. Algerian itsenäistyttyä perustettiin tiedotusministeriön alaisuudessa toiminut radio- ja televisioyhtiö Radio Télévision Algérienne. Se jaettiin neljään osaan vuonna 1986. Kansallinen radioyhtiö L’Entreprise nationale de radiodiffusion sonore sai nimen Radio Algérienne vuonna 1991. Yhtiöllä on arabian-, berberin- ja ranskankieliset kansalliset radiokanavat, teemakanavat Radio Coran, Radio Culture ja Jil Fm, arabiaksi, ranskaksi, englanniksi ja espanjaksi lähettävä ulkomaanpalvelu Radio Algérie Internationale sekä 48 paikallisradiota. Lähetystoiminnasta vastaa erillinen yhtiö Télédiffusion d’Algérie, jolla on 709 ULA-lähetintä sekä 23 pitkä- ja keskiaaltolähetintä. Lyhytaaltolähetyksiä välitetään TDF:n Issoudunin asemalta Ranskassa ja vuonna 2019 otetaan käyttöön uudet lähettimet Ouarglassa ja Becharissa. Radio Algériennen ohjelmia voi kuunnella myös satelliitin välityksellä sekä Internetissä. ==Lähteet== ==Aiheesta muualla== * Radio Algérienne , Luokka:Algerialaiset viestimet Luokka:Julkisen palvelun mediayhtiöt Luokka:Radioasemat Luokka:Vuonna 1929 perustetut radioasemat
Haukur Tómasson

Haukur Tómasson (s. 1960) on islantilainen säveltäjä.Nordic Music Days: Haukur Tómasson Hän sai vuonna 2004 Pohjoismaiden neuvoston musiikkipalkinnon kamarioopperastaan Gudrún's 4th Song. Muihin hänen saamiinsa palkintoihin kuuluu muiden muassa useita Islannin musiikkipalkintoja.Haukur Tómasson: CV Haukur sai maisterinarvon Kalifornian yliopistosta (San Diego). Hän omisti viulukonserton (1997) Sigrún Eðvaldsdóttirille ja CAPUT Ensemblelle.CAPUT: SPÍRALL, ÁRHRINGUR, VIOLIN CONCERTO, STEMMA – Haukur Tómasson == Lähteet == Luokka:Islantilaiset säveltäjät Luokka:Oopperasäveltäjät Luokka:Vuonna 1960 syntyneet Luokka:Elävät henkilöt
Guðmundur Óli Gunnarsson

Guðmundur Óli Gunnarsson (s. 14. huhtikuuta 1961) on islantilainen kapellimestari. Hänestä tuli vuonna 1993 Pohjois-Islannin sinfoniaorkesterin residenssikapellimestari. Hän on johtanut myös Islannin sinfoniaorkesteria, Reykjavíkin kamariorkesteria ja CAPUT Ensemblea.ÍSMÚS: Guðmundur Óli Gunnarsson Guðmundur Óli opiskeli aluksi Kópavogurissa, Reykjavíkissa ja Utrechtissa. Hän jatkoi opintojaan Jorma Panulan johdolla Helsingissä. Hän on johtanut monien säveltäjien teosten kantaesityksiä ja myös oopperaesityksiä. == Lähteet == Luokka:Islantilaiset kapellimestarit Luokka:Vuonna 1961 syntyneet Luokka:Elävät henkilöt
Tomaso Antonio Vitali

Tomaso Antonio Vitali (1663–1745) oli italialainen säveltäjä ja viulisti. Hän meni isänsä, Giovanni Battista Vitalin kanssa Modenaan vuonna 1674 ja sai tältä todennäköisesti viulunsoiton opetusta. Sävellyksessä hänen opettajanaan oli Antonio Maria Pacchioni. Hän työskenteli d'Esten suvun hoviorkesterissa vuosina 1675–1742, ensin viulistina, sitten johtajana. Vitalin omien oppilaiden joukossa olivat Evaristo Abaco ja Jean-Baptiste Senaillé. Hänen kaikki sävellyksensä ovat soittimellisia. Hänen soolo- ja triosonaateissaan kuuluvat säveltäjän isältä ja Arcangelo Corellilta omaksutut vaikutteet.HOASM: Tomaso Antonio Vitali == Lähteet == == Aiheesta muualla == * IMSLP: Tomaso Antonio Vitali: nuotteja Luokka:Italialaiset säveltäjät Luokka:Italialaiset viulistit Luokka:Barokkisäveltäjät Luokka:Vuonna 1663 syntyneet Luokka:Vuonna 1745 kuolleet
Esko Kaarakka

Esko Juhani Kaarakka (23. tammikuuta 1929 Kemi – 28. lokakuuta 1970 Seinäjoki)Kuolinilmoitus, Esko Juhani Kaarakka, Helsingin Sanomat, 1970, No 312, sivu 2, julkaistu 18.11.1970 oli suomalainen taidemaalari ja -graafikko.Annex Galleries: Esko Juhani Kaarakka Esko Juhani Kaarakka syntyi kemiläiseen lääkäriperheeseen vuonna 1929. Hän opiskeli Helsingin yliopiston piirustussalissa vuosina 1950–1951 sekä Suomen Taideakatemian koulussa vuosina 1952–1956 ja 1959–1960.Suomen Taiteilijaseura: Kuvataiteilijamatrikkeli: Esko Kaarakka Ulkomailla hän suoritti opintoja Karlsruhessa, Kööpenhaminassa ja Pariisissa. Kaarakka osallistui Suomen Taiteilijain näyttelyyn vuonna 1962 ja oli edustettuna Suomen taideakatemian kolmivuotisnäyttelyssä vuonna 1965. Hopeapeili-lehdessä 27/1968 kerrottiin Kuukauden taiteilijaksi valitusta Kaarakasta. Sen mukaan taiteilija eli vahvasti omassa maailmassaan. Kaarakan tuotanto oli kappalemäärällä mitattuna harvaa, ja ideoiden toteutus kypsyi vuosia, mutta tekeminen oli pääasia, ulkomaailmasta viis. Hopeapeilin jutun aikaan Kaarakka asui jo Seinäjoella, mutta hän ehti asua ja vaikuttaa myös Mikkelissä ja Haapavedellä, joissa molemmissa hän toimi piirustuksen opettajana. Kaarakka oli aviossa Eeva Sollan kanssa. == Lähteet == Luokka:Suomalaiset taidemaalarit Luokka:Suomalaiset taidegraafikot Luokka:Vuonna 1929 syntyneet Luokka:Vuonna 1970 kuolleet
Taskuvaras (vuoden 1953 elokuva)

Taskuvaras (Pickup on South Street) on Samuel Fullerin käsikirjoittama ja ohjaama film noir -tyylinen mustavalkoinen rikoselokuva vuodelta 1953. Sen pääosia näyttelevät Richard Widmark, Jean Peters, Thelma Ritter ja Murvyn Vye. ==Juoni== New Yorkin rantojen rähjäisissä netissä asustava taskuvaras (Widmark) nappaa naiselta (Peters) kukkaron joka sisältää mikrofilmattuja salaisuuksia. Pian häntä jahtaavat sekä poliisit että maata uhkaavat kommunistit. ==Vastaanotto== Helsingin Sanomien Mikael Fränti kirjoitti elokuvan tv-esityksen alla 1990, että pienillä budjeteilla toiminut Fuller on tähän elokuvaan kerrankin saanut tasavahvan näyttelijäkaartin, josta vahvimpana nousee esiin pääosan esittäjä Widmark. ==Lähteet== Luokka:Yhdysvaltalaiset rikoselokuvat Luokka:Vuoden 1953 yhdysvaltalaiset elokuvat Luokka:Film noir -elokuvat
End of the Night

End of the Night on yhdysvaltalaisen rockyhtyeen The Doorsin kappale yhtyeen esikoisalbumilta The Doors (1967). Kappale ja osa sen sanoituksista saivat inspiraatiota vuoden 1932 ranskalaisesta novellista Niin kauas kuin yötä riittää, jonka on kirjoittanut Louis-Ferdinand Céline. ==Lähteet== Luokka:The Doorsin kappaleet Luokka:Vuoden 1967 kappaleet
Marika Kaarna

Marika Kaarna (s. 1966 Helsinki) on suomalainen taidemaalari. Hän opiskeli Kuvataideakatemiassa vuosina 1985–1989. Hän on järjestänyt muun muassa useita yksityisnäyttelyitä Helsingin Galleria Heinossa. Vuonna 2013 hän jakoi yksityisnäyttelyn Petri Hytösen kanssa Heinäveden kulttuurikirkolla ja vuosina 2017–2018 Porvoon Taidetehtaalla Jenni Tuomisen kanssa. Yhteisnäyttelyihin Kaarna on osallistunut paitsi Suomessa, myös Ruotsissa, Ranskassa, Brasiliassa, Australiassa ja Italiassa.Suomen Taiteilijaseura: Kuvataiteilijamatrikkeli: Marika Kaarna Kaarnan töitä kuuluu useisiin julkisiin kokoelmiin, joiden omistajiin kuuluvat Suomen valtio, Porvoon kaupunki ja Helsingin kaupungin taidemuseo. Taiteilijalle myönnettiin vuonna 1989 Art Anna -palkinto. == Lähteet == Luokka:Suomalaiset taidemaalarit Luokka:Vuonna 1966 syntyneet Luokka:Elävät henkilöt
Montpeyroux (Aveyron)

Montpeyroux on kunta Ranskan eteläosassa Aveyronin departementissa Occitanien alueella. Se sijaitsee noin 48 kilometriä Rodezin kaupungista koilliseen. Kunnan nähtävyyksiä on 1300-luvulta peräisin oleva linna Château du Bousquet. Se sijaitsee noin viiden kilometrin päässä kunnan keskustasta. Linna on sijainnut keskiaikaisten pyhiinvaeltajien käyttämällä reitillä. Linna on yksi parhaiten säilyneistä aikakautensa linnoista Ranskassa, ja se kuuluukin historiallisten monumenttien luetteloon.Tour de France 2019 ==Lähteet== ==Aiheesta muualla== Luokka:Aveyronin kunnat
Montpeyroux

Montpeyroux voi tarkoittaa seuraavia: ===== Maantiede ===== * Montpeyroux, kunta Ranskassa Aveyronin departementissa * Montpeyroux, kunta Ranskassa Puy- de-Dômen departementissa
Bozouls

Bozouls on kunta Ranskan eteläosassa Aveyronin departementissa Occitanien alueella. Se sijaitsee noin 22 kilometriä Rodezin kaupungista koilliseen. Kylä on rakennettu pienen Dourdoujoen muovaaman kanjonin reunalle, jonka nimi on Trou de Bozouls. Kylän suojana olleen linnan paikalle on rakennettu pyhän Fausten kirkko.Tour de France 2019 ==Lähteet== ==Aiheesta muualla== Luokka:Aveyronin kunnat
Hanna Vahvaselkä

Hanna Vahvaselkä (s. 1973 Lappeenranta) on suomalainen kuvanveistäjä. Hän valmistui Kuvataideakatemiasta kuvataiteen maisteriksi vuonna 1999. Hänen pääasiallisesti käyttämänsä materiaali on puu. Tekniikan yksityiskohdat ovat vaihdelleet välillä maalauksellisempaan, välillä graafisempaan suuntaan, ja tietyissä teoksissa näkyy installaation piirteitä. Lähiympäristö sekä tavalliset ihmiset ja näiden arki ovat usein toimineet inspiraation lähteinä.Suomen Taiteilijaseura: Kuvataiteilijamatrikkeli: Hanna Vahvaselkä Vahvaselkä on käyttänyt joskus myös polttopiirustusta veistostensa yhtydessä.Veikko Halmetoja: Kuvataiteilijat irrottelevat rennolla otteella. Helsingin Sanomat 28.11.2013. Viitattu 25.4.2023. Vahvaselkä on pitänyt vuodesta 1996 lähtien eri puolilla Suomea yksityisnäyttelyitä, joista yhden hän jakoi Anssi Jääskeläisen kanssa Joensuun taidemuseossa vuonna 2009. Ryhmä- ja yhteisnäyttelyissä Vahvaselkä on ollut töillään edustettuna Suomen lisäksi Saksassa ja Tšekissä. Vuonna 2016 näytteillä oli kuolemaa koskeneiden pohdintojen innoittamaa Vahvaselän taidetta.Taidemaalariliitto: Hanna Vahvaselkä Hän on Suomen kuvanveistäjäliiton jäsen. Hänelle myönnettiin valtion kolmivuotinen taiteilija-apuraha 2021. == Lähteet == == Aiheesta muualla == * } * Hanna Vahvaselän verkkosivut Luokka:Suomalaiset kuvanveistäjät Luokka:Vuonna 1973 syntyneet Luokka:Elävät henkilöt
Sugar Honey Ice & Tea

Sugar Honey Ice & Tea on englantilaisen rock-yhtyeen Bring Me The Horizonin kappale. Kappale julkaistiin amo-albumin kolmantena singlenä 26. heinäkuuta 2019. Kappale kertoo yhteiskunnasta ja erityisesti suvaitsemattomuudesta muiden mielipiteitä kohtaan, eikä niinkään kuvaa albumin teemana olevaa rakkautta.Youtube: NME: Bring Me The Horizon – 'amo' – Track-by-track == Lähteet == Luokka:Vuoden 2019 kappaleet Luokka:Bring Me the Horizonin kappaleet
Bank of Canada

Bank of Canada () on Kanadan keskuspankki. Vuonna 1934 annetulla lailla perustetun pankin toiminta alkoi 1935. Pääkonttori sijaitsee Ottawassa. Pankin pääjohtaja on Stephen S. Poloz. Keskuspankin toiminta on Kanadan talousministerin ohjauksessa. Pankki kuuluu maailman keskeisimpien, rahajärjestelmän vakautta turvaavien keskuspankkien joukkoon ja on jäsen Financial Stability Boardissa. ==Lähteet== ==Aiheesta muualla== * Pankin kotisivu (banqueducanada.ca) Luokka:Kanadalaiset pankit Luokka:Keskuspankit
Jan Dismas Zelenka

Jan Dismas Zelenka (16. lokakuuta 1679 Louňovice – 22. joulukuuta 1745 Dresden) oli böömiläinen barokkimusiikin säveltäjä. Hän toimi suurimman osan urastaan Dresdenissä hovimuusikkona. Sekä Johann Sebastian Bach että Georg Philipp Telemann tunsivat hänet ja arvostivat hänen musiikkiaan. Hän sai opetusta Johann Fuxilta ja Antonio Lottilta. Zelenka soitti hoviorkesterissa kontrabassoa ja auttoi sairastelevaa Johann David Heinichenia orkesterin johtamisessa. Heinichenin kuoltua Zelenka ei saanut tämän asemaa, mikä oli hänelle suuri pettymys.AllMusic.com: Jan Dismas Zelenka Zelenkan musiikki on kokeellista eivätkä hänen keinonsa aina ole ajalleen ominaisia. Hänen tuotantoonsa kuuluu triosonaatteja, muuta soitinmusiikkia ja kuoroteoksia. HOASM luonnehtii Zelenkaa säveltäjänä suuresti aliarvostetuksi.HOASM: Jan Dismas Zelenka == Lähteet == Luokka:Tšekkiläiset säveltäjät Luokka:Barokkisäveltäjät Luokka:Tšekkiläiset kontrabasistit Luokka:Vuonna 1679 syntyneet Luokka:Vuonna 1745 kuolleet
Reserve Bank of India

Reserve Bank of India on Intian keskuspankki. Pankki on perustettu 1. huhtikuuta 1935. Keskuspankki oli alkujaan yksityisesti omistettu ja sen päätoimipiste oli Kalkutassa. Pankki siirtyi Mumbaihin vuonna 1937. Pankin kansallistamisen seurauksena (1949) pankki on ollut Intian valtion omistuksessa. Pankin pääjohtaja on Shri Shaktikanta Das. Pankki kuuluu maailman keskeisimpien, rahajärjestelmän vakautta turvaavien keskuspankkien joukkoon ja on jäsen Financial Stability Boardissa. ==Katso myös== * Intian rupia * digitaalinen rupia ==Lähteet== ==Aiheesta muualla== * Andy Mukherjee (25.4.2019) India’s Secret Stimulus Is a Bad Sign (bloomberg.com) Luokka:Intialaiset pankit Luokka:Keskuspankit
Calmont (Aveyron)

Calmont on kunta Ranskan eteläosassa Aveyronin departementissa Occitanien alueella. Kunnasta käytetään myös nimeä Calmont-de-Plancatge. Se sijaitsee noin 19 kilometriä Rodezin kaupungista lounaaseen. 1400-luvulta peräisin olevasta linnasta on jäljellä sen päätorni. Château de Calmont oli aikanaan alueella vaikuttaneen Arpajonin suvun linna, jolla pystyttiin hallitsemaan lähiseutua. Calmont on ollut tunnettu markkinapaikkana sekä hampuntuotantostaan. Kylässä on yhä useita 1400-luvulta peräisin olevia osittain puurakenteisia taloja.Tour de France 2019 ==Lähteet== ==Aiheesta muualla== Luokka:Aveyronin kunnat
Holst

Holst on muun muassa seuraavien henkilöiden sukunimi: *Carl Holst (s. 1970), tanskalainen poliitikko ja ministeri *Christian Holst (s. 1981), färsaarelainen jalkapalloilija *Elling Holst (1849–1915), norjalainen matemaatikko ja lastenkirjailija *Erik Holst (1922–2013), tanskalainen poliitikko ja ministeri *Erika Holst (s. 1979), ruotsalainen jääkiekkoilija *Ewout Holst (s. 1978), alankomaalainen uimari *Frederik Holst (1791–1871), norjalainen lääketieteen professori *Gustav Holst (1874–1934), brittiläinen säveltäjä *Hanne-Vibeke Holst (s. 1959), tanskalainen journalisti ja kirjailija *Hans Peter Holst (1811–1893), tanskalainen kirjailija *Henning Holst (1891–1975), tanskalainen maahockeypelaaja *Hübner von Holst (1881–1945), ruotsalainen kilpa-ampuja *Irja Holst (1907–1995), suomalainen kääntäjä ja runoilija *Johan Holst (1892–1953), norjalainen lääkäri ja professori *Johan Jørgen Holst (1937–1994), norjalainen tutkija, poliitikko ja ministeri *Leena Holst (s. 1944), suomalainen kansallispukujen tutkija *Niels Holst-Sørensen (1922–2023), tanskalainen yleisurheilija ja sotilas *Nils Olof Holst (1846–1918), ruotsalainen geologi *Peter Holst (1861–1935), norjalainen lääkäri ja professori *Peter Theodor Holst (1843–1908), norjalainen upseeri ja poliitikko *Sigrid Holst-Kuosma (1895–1972), suomalainen pianisti ja musiikkipedagogi *Henriette Roland Holst (1869–1952), alankomaalainen runoilija, sosialistinen ajattelija ja poliitikko. ==Muita== *3590 Holst, asteroidi
De Nederlandsche Bank

De Nederlandsche Bank on Alankomaiden keskuspankki. Nykyään se on osa Euroopan keskuspankin johdolla toimivaa Euroopan keskuspankkijärjestelmää (EKPJ). Vuonna 1864 perustetun keskuspankin pääkonttori sijaitsee Amsterdamissa. Pankin pääjohtaja on Klaas Knot. Pankki kuuluu maailman keskeisimpien, rahajärjestelmän vakautta turvaavien keskuspankkien joukkoon ja on jäsen Financial Stability Boardissa. ==Lähteet== ==Aiheesta muualla== * Pankin kotisivu (www.dnb.nl) Luokka:Euroopan keskuspankkijärjestelmän keskuspankit Luokka:Alankomaiden talous
Champion Hillin taistelu

Champion hillin taistelu () eli Bakers Creekin taistelu oli 16. toukokuuta 1863 käyty Yhdysvaltain sisällissodan taistelu. Taistelussa kohtasivat Unionin armeijan kenraalimajuri Ulysses S. Grantin johtamat 32 000 miestä sekä Konfederaation armeijan kenraaliluutnantti John C. Pembertonin 23 000 miestä. Taistelu päättyi Unionin voittoon ja Konfederaation vetäytymiseen kohti Vicksburgia. == Lähteet == Luokka:Yhdysvaltain sisällissodan taistelut Mississippissä Luokka:Vuoden 1863 sotahistoria
Banca d’Italia

Banca d’Italia (kirjaimellisesti: Italian pankki) on Italian keskuspankki. Nykyään se on osa Euroopan keskuspankin johdolla toimivaa Euroopan keskuspankkijärjestelmää (EKPJ). Pankki sai alkunsa vuonna 1893. Pääkonttori sijaitsee Roomassa. Pankin pääjohtaja on Ignazio Visco. Keskuspankissa työskentelee noin 6 800 ihmistä. Pankki kuuluu maailman keskeisimpien, rahajärjestelmän vakautta turvaavien keskuspankkien joukkoon ja on jäsen Financial Stability Boardissa. ==Lähteet== ==Aiheesta muualla== * Pankin kotisivu (bancaditalia.it) Luokka:Italialaiset pankit Luokka:Euroopan keskuspankkijärjestelmän keskuspankit
Belgian kansallispankki

Belgian kansallispankki (, , ) on Belgian keskuspankki. Nykyään se on osa Euroopan keskuspankin johdolla toimivaa Euroopan keskuspankkijärjestelmää (EKPJ). Vuonna 1850 perustetun keskuspankin pääkonttori sijaitsee Brysselissä. Pankin pääjohtaja on Pierre Wunsch. ==Lähteet== ==Aiheesta muualla== * Belgian kansallispankin kotisivu (nbb.be) Luokka:Euroopan keskuspankkijärjestelmän keskuspankit Luokka:Belgian talous
Suojeluskuntatalo

Suojeluskuntatalolla voidaan tarkoittaa jotakin seuraavista: *Alajärven suojeluskuntatalo, rakennus Alajärvellä *Helsingin suojeluskuntatalo, rakennus Helsingissä *Hämeen Suoja eli entinen Hämeenlinnan suojeluskuntatalo, rakennus Hämeenlinnassa *Kajaanin Sissilinna, rakennus Kajaanissa *Kokkolatalo, entinen Vartiolinna, rakennus Kokkolassa *Kotkan kaupunginteatteri on entinen suojeluskuntatalo, rakennus Kotkassa *Lallintalo, rakennus Köyliössä *Lohjan suojeluskuntatalo, rakennus Lohjalla *Lumijoen kunnantalo on entinen suojeluskuntatalo, rakennus Lumijoella *Mäntsälän seurojentalo on entinen suojeluskuntatalo, rakennus Mäntsälässä *Pirkan Pirtti on entinen suojeluskuntatalo, rakennus Pirkkalassa *Porin suojeluskuntatalo, rakennus Porissa *Ratinanlinna, rakennus Tampereen Kyttälässä *Raumanlinna, rakennus Raumalla *Seinäjoen suojeluskuntatalo, kolmen rakennuksen muodostama kokonaisuus Seinäjoella *Turvantalo on entinen Lammin suojeluskuntatalo, rakennus Hämeenlinnassa *Valtiontalo eli entinen Jyväskylän suojeluskuntatalo, rakennus Jyväskylässä *Vesaisenlinna, rakennus Oulun Ylikiimingissä
Petri Yrjölä

Petri Yrjölä (s. 1972 Oulunsalo) on suomalainen taidemaalari. Hän käsittelee töissään luontoaiheita, jotka monissa tapauksissa saavat mystis-uskonnollisen ulottuvuuden. Yrjölä työskentelee Iijoen rannalla.Suomen Taiteilijaseura: Kuvataiteilijamatrikkeli: Petri Yrjölä Yrjölä opiskeli Kuvataideakatemiassa ja valmistui maalaustaiteen laitokselta vuonna 1998. Hänen taidettaan on ollut vuodesta 1997 lähtien esillä yksityisnäyttelyissä muun muassa Oulun taidemuseossa ja saman kaupungin Galleria Harmajassa. Kutsu- ja kokoelmanäyttelyissä hänen töitään on esitelty esimerkiksi Kiasmassa ja Sara Hildénin taidemuseossa sekä Venäjän Petroskoissa ja Kiinan Pekingissä. Vuonna 2006 Oulunsalo Soi -musiikkijuhlilla Yrjölä valittiin vuoden kuvataiteilijaksi. Hän sai myös Vuoden nuoren taiteilijan tunnustuksen Oulun läänissä 2003 ja Suomen Taideyhdistyksen William Thuring -nimikkopalkinnon 2010. Hän pääsi Ars Fennica -ehdokkaaksi vuonna 2009.Aamulehti: Tumman valon maalari otti hypyn uuteen – "Luonnossa suomalainen löytää täydellisen harmonian" Yrjölän töitä kuuluu Helsingin taidemuseon, Iin kunnan, Oulun kaupungin, Oulunsalon kunnan, Sanomalehti Kalevan, Sara Hildénin taidemuseon, Tampereen kaupungin ja Tampereen taidemuseon kokoelmiin. Julkista taidetta hän on tehnyt Ouluun ja Oulunsaloon. == Lähteet == Luokka:Suomalaiset taidemaalarit Luokka:Vuonna 1972 syntyneet Luokka:Elävät henkilöt
Péter Eötvös

pienoiskuva|oikea|Péter Eötvös Péter Eötvös (2. tammikuuta 1944 Székelyudvarhely, Unkari – 24. maaliskuuta 2024https://magyarnarancs.hu/zene2/meghalt-eotvos-peter-zeneszerzo-266684) oli unkarilainen säveltäjä ja kapellimestari. Zoltán Kodály hyväksyi hänet sävellysluokalleen Franz Lisztin musiikkiakatemiaan hänen ollessaan 14-vuotias. Vuonna 1966 hän pääsi stipendin turvin Saksan liittotasavaltaan ja tutustui Kölnin avantgardistisiin musiikkipiireihin. Hän esiintyi Stockhausen Ensemblen konserteissa vuosina 1968–1976 ja toimi ääni-insinöörinä radion elektronisella studiolla Kölnissä.Schott Music: Peter Eötvös Pierre Boulez kutsui Eötvösin johtamaan IRCAM:n avajaiskonsertin Pariisiin vuonna 1978. Hänet nimitettiin sitten Ensemble Intercontemporainin musiikilliseksi johtajaksi. Hän teki debyyttinsä Lontoon Proms-festivaalilla vuonna 1980 ja johti seuraavana vuonna Stockhausenin oopperan Donnerstag aus Licht Milanon La Scalassa. Hän on päässyt johtamaan monia muitakin orkestereita, kuten BBC:n sinfoniaorkesteria ja Wienin radion sinfoniaorkesteria. Opetustehtävissä hän on toiminut Karlsruhen ja Kölnin musiikkikorkeakouluissa. Eötvösin kyky luoda epätavallisia sävelmaailmoja tulee esiin varsinkin hänen orkesteriteoksissaan, joihin kuuluu zeroPoints (1999). Hänen muihin orkesteriteoksiinsa kuuluu konserttoja sekä sävellykset Jet Stream trumpetille ja orkesterille (2002) ja Seven viululle ja orkesterille (2006/07). Eötvös on myös yksi aikansa menestyneimmistä oopperasäveltäjistä. Radames-kamarioopperan (1975/97) libretto on säveltäjän oma, mutta myöhemmin hän on saanut oopperoihin aiheita maailmankirjallisuuden mestariteoksista. Eötvös on Berliinin taideakatemian ja vuodesta 2000 Ruotsin kuninkaallisen musiikkiakatemian jäsen. Hän sai Ordre des Arts et des Lettres'n komentajan arvon vuonna 2003 ja Venetsian biennaalin kultaisen leijonan 2011. == Lähteet == == Aiheesta muualla == * Viralliset sivut Luokka:Unkarilaiset säveltäjät Luokka:Oopperasäveltäjät Luokka:Unkarilaiset kapellimestarit Luokka:Vuonna 1944 syntyneet Luokka:Vuonna 2024 kuolleet
Liettuan keskuspankki

thumb|270px|Liettuan keskuspankin päärakennus Vilnassa. Liettuan keskuspankki (, ) on Liettuan keskuspankki. Vuoden 2015 alusta se on osa Euroopan keskuspankin johdolla toimivaa Euroopan keskuspankkijärjestelmää (EKPJ). Alkujaan vuonna 1922 perustettu keskuspankki toimi vuoteen 1940 saakka. Neuvostovuosien aikana Liettualla ei ollut omaa keskuspankkia. Keskuspankki perustettiin uudelleen vuonna 1990. Liettuan keskuspankin pääkonttori sijaitsee Vilnassa. Pankin johtokuntaa johtaa Vitas Vasiliauskas. ==Lähteet== ==Aiheesta muualla== * Liettuan kansallispankin kotisivu (lb.lt) Luokka:Euroopan keskuspankkijärjestelmän keskuspankit Luokka:Liettuan talous
Latvijas Banka

Latvian keskuspankki (, ) on Latvian keskuspankki. Nykyään se on osa Euroopan keskuspankin johdolla toimivaa Euroopan keskuspankkijärjestelmää (EKPJ). Alkujaan vuonna 1922 perustetun keskuspankin pääkonttori sijaitsee Riiassa. Neuvostomiehittäjät sulkivat pankin 1940. Pankki perustettiin uudelleen 2. maaliskuuta 1990. Pankin pääjohtaja on ollut vuodesta 2001 lähtien Ilmārs Rimšēvičs. ==Lähteet== ==Aiheesta muualla== Luokka:Euroopan keskuspankkijärjestelmän keskuspankit Luokka:Latvian talous
Jako biologiseen ja sosiaaliseen sukupuoleen

Jako biologiseen ja sosiaaliseen sukupuoleen tarkoittaa feministiteoreetikoidenhttps://plato.stanford.edu/entries/feminism-gender/ väittämää, jonka mukaan ihmisen sukupuoli ei ole yksiselitteisesti biologisesti määräytynyt, vaan henkilön biologisesta sukupuolesta huolimatta henkilöllä voi olla siitä poikkeava sosiaalinen sukupuoli, joka perustuu sosiaaliseen konstruktionismiin. Sosiaalisella sukupuolella tarkoitetaan sukupuolen sosiaalista konstruktiota. Oxford English Dictionaryn mukaan englannin kielen sosiaalista sukupuolta tarkoittavaa sanaa gender on käytetty ensimmäisen kerran vuonna 1963.https://public.oed.com/ Maailman terveysjärjestön mukaan gender tarkoittaa sitä mitä yhteiskunta pitää sopivana miehille ja naisille ja että maskuliininen ja feminiininen ovat sosiaalisen sukupuolen kategorioita.https://www.who.int/gender-equity-rights/en/ Jako biologiseen ja sosiaaliseen sukupuoleen vastustaa biologista determinismiä sekä sitä että biologia olisi kohtalo. Tunnettu feministi Simone de Beauvoir on väittänyt, että naiseksi ei synnytä, vaan tullaan. Beauvoir myös väitti, että yhteiskunnallinen syrjintä aiheuttaa naisissa älyllisiä ja moraalisia vaikutuksia, jotka ovat niin syviä että ne näyttävät luonnon aiheuttamilta. Psykologi Robert Stoller on käyttänyt biologista sukupuolta henkilön biologisten piirteiden poimimiseen sekä sosiaalista sukupuolta henkilön maskuliinisuuden tai feminisyyden asteen poimimiseen tutkiessaan transsukupuolisuutta. Seta ry:n alaisuudessa toimivan Sukupuolen moninaisuuden osaamiskeskuksen mukaan jako biologisiin sukupuoliin sulkee ulkopuolelle ne henkilöt jotka eivät mahdu perinteisiin naisen tai miehen muotteihinhttps://sukupuolenosaamiskeskus.fi/sukupuoli/sukupuolen- moninaisuus/. == Jaottelun arvostelua == Vaikka jako biologiseen ja sosiaaliseen sukupuoleen on yhä tavallinen sukupuolentutkimuksessa ja feministisessä ajattelussa, sitä on arvosteltu paljon feminismin 1980-luvulla alkaneen kolmannen aallon piirissä, joka alkoi nähdä perinteiset vastakkainasettelut — kuten järki/tunne, valkoinen/musta, normaali/vammainen tai nuori/vanha — vallan diskursseina. Sex−gender-erottelua arvosteltiin myös siksi, että käsitteet eivät arvostelijoiden mukaan toimi keskinäisessä vuorovaikutuksessa vaan sosiaalinen sukupuoli määritellään biologisen sukupuolen kautta. Myös gender-sanan semantiikka nähtiin ongelmallisena. Belgialainen Luce Irigaray kirjoitti sukupuolen genderistä suhteessa ranskan kielioppiin, mutta kysymystä ei nähty samalla tavalla olennaisena englannin kielen kannalta. Samoihin aikoihin kiinnitettiin huomiota siihen, että gender- sanaa oli alettu puhekielessä käyttää sanan sex sijaan sukupuoleen viitattaessa.Prokhovnik, R. (1999): Rationalist Woman. A Feminist Critique of Dichotomy. London: Routledge. ISBN 0-415-14618-6 ==Katso myös== *Kiistat sukupuolipronomineista ==Lähteet== Luokka:Feminismi
Kiistat sukupuolipronomineista

Kiistat sukupuolipronomineista käsittelee sukupuoleen viittavista persoonapronomineista syntyneitä erimielisyyksiä maissa ja kielissä, joissa sukupuolilla on eri persoonapronomineja. Kiista on tuntematon niissä kielissä, joissa on käytössä vain yleispätevä ja sukupuolineutraali hän pronomini. Näitä kieliä ovat esimerkiksi suomalais-ugrilaiset, baski, altailaiset kielet, mongolilaiset kielet, dravidakielet ja useat Amerikan intiaanikielet. Persoonapronominien väärän käytön taustalla on se, että ympäristö olettaa henkilön sukupuoli-identiteetin väärin. On vaadittu, että henkilö saisi itse valita mitä persoonapronominia hän haluaa hänestä käytettävän. Oikean persoonapronomin käyttöä on perusteltu kunnioittavalla persoonapronominien käytöllähttps://lgbt.wisc.edu/wp-content/uploads/sites/175/2016/07/LGBTCC- Gender-pronoun-guide.pdf. Toisaalta sukupuolipronominien käyttö pitää yllä sukupuolirooleja ja pitää yllä naisiin kohdistuvaa syrjintää, sillä sukupuolittunut kielenkäyttö on yksi sukupuolten epätasa-arvon juurisyistä työpaikoilla. == Englannin kielessä == Vuonna 2017 Yhdysvalloissa Kaliforniassa hyväksyttiin laki, joka velvoittaa sosiaali- ja terveysalan ammattilaisia käyttämään asiakkaidensa oikeita pronomineja sakkojen uhalla. Kanadalainen psykologi Jordan Peterson nousi julkisuuteen vastustettuaan kanadalaista C-16-lakialoitetta, joka olisi tehnyt väärän persoonapronominin käyttämisestä rangaistavaa. Petersonin mukaan autoritäärisyys alkaa kontrolloimalla kansalaisten ideologista ja kielellistä aluetta. Englannin kielessä uusia kehitettyjä persoonapronomineja ovat: they, e/ey, per, ve, ze ja zie. Näistä ze ja per ovat peräisin Marge Piercyn feministisestä scifi- romaanista Woman on the Edge of Time (1976). == Muut kielet == Ruotsin kielen hen-pronomini on ollut osa Ruotsin Akatemian sanalistaa vuodesta 2015 lähtien. Samana vuonna Ahvenanmaan maakuntapäivät hyväksyi lakialoitteen, jolla hen- pronominista tuli virallista kieltä uusissa ajokorttilainsäädännössä. Pronominin käyttö on ollut pitkään hieman yleisempää Ruotsin mediassa kuin Suomessa. Kiinan kieleen pyrittiin tuomaan 1900-luvun alussa, osittain eurooppalaisten kielten vaikutuksesta, oma kolmannen persoonan pronomini kuvaamaan naisia. Tämä pronomini 她 [tā] äännettiin samalla tavalla kuin pronomini 他, joka viittasi molempiin sukupuoliin. ==Katso myös== *Hen- pronomini *Elle-pronomini *Jako biologiseen ja sosiaaliseen sukupuoleen ==Lähteet== Luokka:Feminismi Luokka:Transsukupuolisuus Luokka:Laventelilingvistiikka Luokka:Kriittinen teoria
Isosinililja

Isosinililja eli komeakevättähti (Scilla peruviana) on parsakasvien heimoon kuuluvan kevättähtien (Scilla) suvun monivuotinen sipulikasvi, joka on kotoisin Välimeren itäosista. == Kuvaus == === Sipuli ja lehdet === Isosinililjan sipuli on halkaisijaltaan noin 8 senttimetriä. Sen lehdet ovat noin 4 senttimetriä leveitä ja 10–50 senttimetriä korkeita. Ne ovat miekkamaisia, tasasoukkia ja teräväkärkisiä. Kukkavarsi on yleensä hieman lyhyempi. === Kukat ja lisääntyminen === Isosinililja kukkii keväästä alkukesään. Sen kukinto on laventelinsininen. Kukinnossa on 40–100 noin 2 senttimetriä halkaisijaltaan olevaa kukkaa. Kukinnan jälkeen lehdet yleensä kuolevat ja sipuli menee lepotilaan. Lepoajan jälkeen se kasvattaa uudet lehdet. Isosinililja lisääntyy sipuleista jakautumalla ja siitä saattaa tulla ajan myötä isompi ryhmä yhteen paikkaan. == Kasvupaikat ja levinneisyys == Isosinililja on kotoisin Välimeren itäosista Pyreneiden niemimaalta, Apenniinien niemimaalta ja Luoteis-Afrikasta. Luonnollisilla kasvupaikoillaan se kasvaa hiekan ja saven sekaisessa kalkkipitoisessa, hyvin vettä läpäisevässä maassa. Sitä kasvatetaan jokin verran myös muualla kuin kasvualueella. Se on tarkka lämmön ja kosteuden suhteen. Se vaatii kuivaa ja kuumaa kesää ja viileää talvea. Parhaiten se on kasvualueensa ulkopuolella kasvanut ruukuissa, joita voi siirtää suojaan liialta kosteudelta. == Kuvia == Scilla peruviana1.jpg Scilla peruviana (34508017476).jpg 27 Gibraltar-rože (1).JPG Scilla peruviana (25688306904).jpg Scilla peruviana (26020264750).jpg Scilla peruviana (26267173906).jpg == Lähteet == == Aiheesta muualla == * Suomen Lajitietokeskus: Komeakevättähti – Scilla peruviana * Luokka:Kevättähdet
Maksim Rudakov

Maksim Aleksejevitš Rudakov (s. 22. tammikuuta 1996 Pietari, Venäjä) on venäläinen jalkapalloilija. Pelipaikaltaan hän on maalivahti. Rudakov edustaa Veikkausliigassa pelaavaa Helsingin Jalkapalloklubia lainasopimuksella. Rudakov on Zenit Pietarin kasvatti ja juniorivuosinaan hän on pelannut muun muassa UEFA Youth Leaguessa. Debyyttinsä aikuisissa Rudakov teki ollessaan lainalla FK Zenit Penzassa. Tammikuussa 2018 hän siirtyi lainasopimuksella Helsingin Jalkapalloklubiin. Rudakov oli mestaruuteen päättyneellä ensimmäisellä kaudellaan HJK:n ykkösmaalivahti. HJK käytti Rudakovin sopimuksessa olleen option ja hän jatkoi seurassa myös kauden 2019. ==Saavutukset== * Suomen mestaruus: 2018 == Lähteet == == Aiheesta muualla == Luokka:Venäläiset jalkapalloilijat Luokka:Vuonna 1996 syntyneet Luokka:Elävät henkilöt
Karl-Martin Rammo

Karl-Martin Rammo (s. 6. kesäkuuta 1989 Tallinna) on virolainen kilpapurjehtija. Hän on purjehtinut Laserissa. Rammo on kilpaillut kaksissa olympialaisissa. Lontoossa 2012 hän sijoittui 18. ja Rio de Janeirossa 2016 21. Rammo saavutti Virolle myös paikan Tokion olympialaisiin 2020, kun hän sijoittui vuoden 2018 MM–kilpailuissa sijalle 18. ==Lähteet== Luokka:Elävät henkilöt Luokka:Vuonna 1989 syntyneet Luokka:Virolaiset kilpapurjehtijat
Fred Epstein

Fred Jacob Epstein (26. heinäkuuta 1937 Yonkers, New York – 9. heinäkuuta 2006 Greenwich, Connecticut) oli yhdysvaltalainen lasten neurokirurgi. Hän oli ensimmäisiä kirurgeja, jotka leikkasivat menestyksellisesti selkäydinkasvaimia aivorungon alueelta. Monet lääkärit pitivät Epsteiniä maailman etevimpänä kirurgina. Epstein toimi myös Beth Israel-sairaalan neurokirurgian laitoksen johtajana. American Association of Neurological Surgeons myönsi Epsteinille Lifetime Achievement Award-palkinnon vuonna 2001. Syyskuussa samana vuonna Epstein sai aivovaurion pyöräonnettomuudesta ja jäi eläkkeelle. Fred Epstein kuoli vuonna 2006 Greenwitchissä. == Lähteet == Luokka:Yhdysvaltalaiset kirurgit Luokka:Vuonna 1937 syntyneet Luokka:Vuonna 2006 kuolleet
Matt Ellis

Matt Ellis (s. 31. elokuuta 1981 Welland, Ontario) on kanadalainen entinen jääkiekkoilija, pelipaikaltaan vasen laitahyökkääjä. Hän pelasi urallaan 356 NHL-ottelua ja 499 AHL-ottelua. NHL-urallaan Ellis merkkautti tililleen 21 maalia ja 28 syöttöpistettä. Ellis edusti NHL:ssä Detroit Red Wingsiä, Los Angeles Kingsiä sekä Buffalo Sabresia. == Ura == Ellis pelasi vuosina 1998–2002 OHL-liigaa, kunnes hän siirtyi AHL:n Grand Rapids Griffinsin riveihin. Ellis edusti Grand Rapids Griffinsiä kolme kautta, toimien kaudella 2005–2006 joukkueensa kapteenina. Ellis debytoi NHL:ssä kaudella 2006–2007 Detroitissa. Seuraavalla kaudella hän pelasi Detroitissa 35 ottelua ja siirtyi sitten kesken kauden Los Angeles Kingsiin. Kaudelle 2008-09 Ellis teki sopimuksen Buffalo Sabresin kanssa ja tehtaili 7 maalia ja 12 tehopistettä. Ellis jatkoi Buffalon paidassa seuraavat kuusi kautta ja lopetti sitten pelaajauransa vuonna 2016. == Lähteet == Luokka:Kanadalaiset jääkiekkoilijat Luokka:Vuonna 1981 syntyneet Luokka:Elävät henkilöt
Kristiina Ketola

Kristiina Ilona Anna-Mari Ketola (s. 5. maaliskuuta 1944 Turku) on suomalainen taidemaalari. Hän opiskeli vuosina 1962–68 Vapaassa Taidekoulussa.Suomen Taiteilijaseura: Kuvataiteilijamatrikkeli: Kristiina Ketola Ketola on järjestänyt omia yksityisnäyttelyitään vuodesta 1976 ja osallistunut muun muassa Helsingin Taiteilijaseuran ryhmänäyttelyihin. Kansainvälisesti hänen töitään on ollut esillä Ruotsissa, Ranskassa, Monacossa, Bulgariassa, Itä- Saksassa (1985) ja Neuvostoliitossa (1983). Hänen teoksiaan kuuluu muun muassa Suomen valtion, Helsingin kaupungin ja Hartolan kunnan kokoelmiin. Ketola on Suomen Taidemaalariliiton varsinainen jäsen. Hän on kuulunut vuodesta 1990 lähtien moneen otteeseen Suomen Taiteilijaseuran edustajistoon sekä vuonna 2000 Pohjoismaisen Taideliiton ja Suomen Rauhanpuolustajien edustajistoon. == Lähteet == Luokka:Suomalaiset taidemaalarit Luokka:Vuonna 1944 syntyneet Luokka:Elävät henkilöt
Bernhard Hellström

Bernhard Hellström (1905 Helsinki – 1953) oli suomalainen taidegraafikko. Hän opiskeli Suomen Taideyhdistyksen piirustuskoulussa vuosina 1924 sekä 1927–28 ja P. Å. Laurénin johdolla vuonna 1928. Debyyttinsä hän teki Helsingissä vuonna 1930. Hän oli edustettuna Suomen Taiteilijain näyttelyssä 1930 ja postuumisti Nuorten näyttelyssä 1961. Hellströmin töitä esiteltiin myös taidegrafiikan näyttelyissä Moskovassa 1934, Riiassa 1935 ja Kööpenhaminassa 1937. Hellström toimi Kuvataide Oy:n johdossa.Suomen Taiteilijaseura: Kuvataiteilijamatrikkeli: Bernhard Hellström == Lähteet == Luokka:Suomalaiset taidegraafikot Luokka:Vuonna 1905 syntyneet Luokka:Vuonna 1953 kuolleet
Everton LFC

Everton Ladies Football Club on englantilainen naisten jalkapallojoukkue, joka pelaa FA:n naisten superliigassa. Seura on voittanut Englannin mestaruuden kerran ja FA Cupin kahdesti. == Historia == Seura perustettiin 1983 nimellä Hoylake WFC. Pian perustamisensa jälkeen seuran nimeksi tuli Leasowe Pacific, kun Hoylake ja Dolphins YC yhdistyivät. Leasowe Pacific ylsi 1988 naisten FA Cupin loppuotteluun, jonka se hävisi, ja uudestaan 1989, jolloin se voitti Friends of Fulhamin 3–2. Seura voitti alueellisen sarjan viidesti peräkkäin, minkä jälkeen Pacific pääsi mukaan Division One Northiin ja nousi sen voitettuaan naisten Valioliigaan. right|thumb|Everton juhlii vuoden 2010 cup- mestaruutta. Leasowe Pacificista tuli Everton Ladies Football Club vuonna 1995. Naisten Valioliigassa Everton saavutti ensimmäisen ja toistaiseksi mestaruutensa 1998. 2000-luvulla Everton oli yksi sarjan kärkiseuroista ja sijoittui muun muassa toiseksi viidesti peräkkäin vuosina 2006–2010. Vuonna 2010 seura voitti toisen kerran naisten FA Cupin kukistamalla Arsenalin 3–2. FA:n naisten superliiga (FA WSL) perustettiin 2011 ja Everton oli yksi sen kahdeksasta perustajajäsenestä. Vuonna 2014 Everton putosi sarjaporrasta alemmas. Everton pääsi taas FA WSL:n korkeimmalle sarjatasolle 2017, kun se sai konkurssiin menneen Notts Countyn sarjapaikan. == Joukkue == :Päivitetty 23. lokakuuta 2022 == Lähteet == Luokka:Englantilaiset naisten jalkapalloseurat Luokka:Liverpoolin urheilu